Pensioenaris in Lenasia vermoorArgieffoto ŉ 68-jarige vrou is Vrydag dood aangetref in haar huis in Lenasia uitbreiding drie, suid van Johannesburg. “Die vrou se familie het om 10:00 gaan ondersoek instel toe sy nie haar telefoon geantwoord het nie,” het ao Kay Makhubela, woordvoerder van die polisie, gesê. “Sy het in ŉ plas bloed gelê. Sy is keelaf gesny.” Dit is nog nie duidelik wanneer die vrou vermoor is nie.